|  |  |
| --- | --- |
| A tantárgy neve:  **A pedagógiatanár Szakterületi ismereteket**  **számon kérő zárószigorlat** | |
| A szigorlatért felelős neve:  **Dr. Hoffmann Rózsa** | A szigorlatért felelős szervezeti egység:  **Pedagógiai Intézet** |
| Az értékelés formája: **szigorlati jegy**  A tárgyhoz rendelt kredit: **0** Heti óraszám: **0** | |
| A tantárgy előfeltételei:A zárószigorlatot a szakmódszertan kivételével előírt szakmai kreditek megszerzése után, a gyakorló félévet megelőzően kell letenni. A zárószigorlat a végbizonyítvány (abszolutórium) megszerzésének egyik előfeltétele. | |

1. A szigorlat célja: a pedagógiatanári tevékenység biztos szakmai alapjainak számonkérése avégből, hogy a tanárjelölt diszciplinárisan felkészülten kezdhesse féléves összefüggő gyakorlatát. A vizsgabizottság ellenőrzi és értékeli a tanárjelölt által választott szakképzettség gyakorlásához szükséges ismeretek meglétét és a kialakult kompetenciák működőképességét.
2. A tárgy tematikája

A szigorlat tételsora a pedagógiatanári szakterület teljes anyagát komplex módon tartalmazza, így a pedagógia és a pszichológia elméletét és gyakorlatát érintő teljes tanári ismeretanyagot. A vizsgázók számára az alábbi szakterületeket reprezentáló komplex kérdéseket kell megfogalmazni:

* nevelésfilozófia, pedagógiatörténet, neveléselmélet, didaktika, oktatásszociológia, oktatáspolitika
* fejlődéslélektan, személyiségpszichológia, szociálpszichológia, pedagógiai pszichológia, konfliktuskezelés
* gyermekvédelem, multikulturális pedagógia, inkluzív pedagógia, alternatív pedagógia, tehetséggondozás
* kutatásmódszertan, oktatástechnológia, pedagógiai tervezés, minőségfejlesztés, oktatásszervezés, andragógia

1. Elméleti vagy gyakorlati képzés-e?

–

1. Követelmény

Az előre kidolgozott és megfelelő időben kihirdetett szigorlati tételsor kérdéseire adott szabatos, szakszerű és kimerítő szóbeli válasz. A vizsgabizottság azt mérlegeli, hogy a tanárjelölt mennyire látja a pedagógiai munka interdiszciplináris összefüggéseit, s hogy rendelkezik-e mindazon ismeretekkel és kompetenciákkal, melyeknek birtokában a gyakorlati félév feladatait képes megoldani.

A zárószigorlat teljesítése (követve Karunk már akkreditált MA szakjainak gyakorlatát) nem jelent kreditet, hisz itt a hallgató csak korábban megszerzett tudásáról ad számot.

1. Kötelező irodalom

Valamennyi vizsgaköteles pedagógiai és pszichológiai tárgy teljes kötelező irodalma.

1. Ajánlott irodalom

A gyakorlati tantárgyakkal kapcsolatosan előírt és feldolgozott irodalom.

1. Az oktatás tárgyi szükségletei és ellátottsága

Vizsgára alkalmas terem, szigorlati tételsor, szigorlati jegyzőkönyv.